Foto: Napoli.Repubblica.it Jinsi ishlab chiqaruvchi Steve Jobs firmasi Amerikaning Apple kompaniyasi ustidan g‘alaba qozondi. Napoli.Repubblica.it shu haqida xabar berdi. 2012 yilda aka-uka Vinchentso va Jakomo Barbatolar Apple hammuassisi Stiv Jobs nomi bilan savdo markasini ro‘yxatdan o‘tkazishga qaror qilishdi. Aka-uka Barbatolar shu nom ostida jinsi ishlab chiqara boshlashdi. Ta’kidlanishicha, Apple italiyaliklarni sudga berishga shoshilgan. Biroq bunga kompaniya nomi emas, uning logosi sabab bo‘lgan — tishlangan olmaga o‘xshash J harfi. Shunga qaramay, sud italiyaliklarni haq deya qaror chiqardi. Steve Jobs esa o‘z assortimentini yanada kengaytirish niyatida.